Hefð er fyrir að skipta æxlum upp í góðkynja æxli og illkynja æxli . Í raun geta góðkynja æxli verið lífshættuleg og margir sjúklingar hafa mjög góðar lífshorfur þrátt fyrir að vera með æxli sem talin eru illkynja . Annars koma helstu þættir sem aðgreina góðkynja og illkynja æxli fram í þessari töflu : Æxliskantur þenst út Oft hring - eða kúlulaga Æxliskantur með ífarandi máta Illa afmörkuð Vaxtarhraði fruma Vel sérhæfð Frumur einsleitar Kjarnadeilingar fáar Oft hýði eða gervihýði Frumur líkjast upphafsvef Sjaldan drep Sjaldan sármyndun Mis - eða illa sérhæfð Frumur breytilegar Kjarnadeilingar margar Oftast án hýðis Frumur ólíkar upphafsvef Oft drep í æxli Oft sármyndun í æxli Ekki til staðar Oft til staðar Klínísk áhrif Stundum vefræn áhrif eða hormónaframleiðsla Vefræn áhrif , hormónamyndun , niðurbrotsáhrif og almenn einkenni Lífshætta Afar sjaldan lífshætta Mjög gjarnan lífshætta Upplýsingarnar í töflunni eru almenn upptalning á margvíslegum atriðum sem hjálpleg geta verið við aðgreiningu í góð - og illkynja æxli . Það er hins vegar veruleg skörun varðandi nánast öll þessi atriði . Það sem kemur best að notum í hvert sinn við að greina á milli góð - og illkynja æxla er mjög mismunandi og er til dæmis mjög háð staðsetningu innan líkamans og því líffæri sem æxlið myndast í . Það er enda um að ræða gríðarlegan fjölda mjög mismunandi meina sem flokkast sem góðkynja og jafnvel ennþá fjölskrúðugri hóp æxla sem flokkast undir illkynja æxli í líkamanum , eða æxli sem þar eru mitt á milli og gjarnan eru flokkuð með illkynja æxlum , sem þó hafa afar litla tilhneigingu til að sá sér út um líkamann .